[{"text_idx": "#000003", "text": "Telekunstnikuna on TIINA ALVER aastate jooksul televisiooni erinevatesse z\u030canridesse ja\u0308tnud oma kindla ja\u0308lje. Tema nime leiame seriaalide, telelavastuste, muusika- vo\u0303i poliitiliste ja pa\u0308evakajaliste saadete tiitrites. Tema va\u0308rviku\u0308llane kunstnikuka\u0308si on puudutanud ka paljusid meelelahutussaateid ja nende sarju."}, {"text_idx": "#000005", "text": "Pa\u0308rast kunstiinstituudi lo\u0303petamist Eesti Televisiooni suunatuna tuli lisaks stsenograafia ABC-le hakata o\u0303ppima ka arvutitarkust. Aastate jooksul on saanud arvutist u\u0308ks kunstniku olulisi to\u0308o\u0308riistu, praeguseks juba asendamatu abiline lavakujunduste visualiseerimisel. Seda oskust tuli lihvida ja kasutada ka mitmeid aastaid kirjastustes to\u0308o\u0308tades ja raamatuid kujundades. Siingi tuleb tunnistada Tiina head kunstnikusilma ja leidlikkust."}, {"text_idx": "#000008", "text": "Tiina koostatud raamat \u201eKaadri taga\u201c on va\u0308ga huvitav lugemine nii neile, kes vaatluse all olevates to\u0308o\u0308des ise osalenud, kui ka neile, kes on ko\u0303iki neid saateid saanud ekraani ees imetleda. On po\u0303nev kergitada veidi seda eesriiet ruumi, kus kunstniku ka\u0308e all tekivad pintslite, va\u0308rvide ja mitmesuguste to\u0308o\u0308riistade kaasabil tolmusest paberi- vo\u0303i kilehunnikust, a\u0308ravisatud raudlattidest, harilikust kirjust sitsist vo\u0303i marlist, pa\u0308evavalguslampide torudest ja paljust muust lummavad interjo\u0308o\u0308rid. Ra\u0308a\u0308kimata ka suvelavastuseks valminud elusuurusest lehmast vo\u0303i talvisest pa\u0308kapikumaast..."}, {"text_idx": "#000010", "text": "Nii mitmekesine ongi kunstniku elu kaadri taga."}]